আওয়ামী লীগ সূত্র জানায়, ৫ জানুয়ারি রাজধানীর বঙ্গবন্ধু এভিনিউয়ে ঢাকা মহানগর দক্ষিণ এবং রাসেল স্কয়ারে ঢাকা মহানগর উত্তর আনন্দ সমাবেশ করবে। পরদিন জাতীয় শিল্পকলা মিলনায়তনে নির্বাচন ঠেকানোর আন্দোলনের নামে পেট্রলবোমা মেরে বিএনপি–জামায়াত যাদের পুড়িয়ে মেরেছিল এবং হতাহত করেছিল, তাদের পরিবারের সদস্যদের নিয়ে সেমিনার করা হবে। এতে দেশি–বিদেশি অতিথিদের সামনে আবার বিএনপি–জামায়াতের নাশকতার ভিডিওচিত্র প্রদর্শন করা হবে। আর হতাহতদের পরিবারের সদস্যদের বর্ণনায় তুলে ধরা হবে বিভীষিকাময় সেই দিনগুলো এবং ঘটনার ভয়াবহতা। এছাড়া ৫ জানুয়ারিকে কেন্দ্র করে জেলা–উপজেলার কর্মসূচিতেও বিএনপির জ্বালাও–পোড়াওয়ের চিত্র সারা দেশে প্রচার করা হবে।